**Patrick Kluivert**|  |
| Asmeniniai duomenys |
| **Pilnas vardas** | Patrick Stephan Kluivert |
| Gimimo data | 1976 m. liepos 1 d. (47 metai) |
| Gimimo vieta | Amsterdamas, Nyderlandai |
| Ūgis | 1,88 m |
| Klubai |
| Dabar žaidžia |  |
| **Pozicija** | puolėjas |
| Jaunimo klubai |
| 1983–19841984–1994 | SchellingwoudeAjax |
| Profesionalūs klubai\* |
| 1994–19971997–19981998–20042004–20052005–20062006–20072007–2008 | AjaxMilan Barcelona Newcastle United Valencia PSVLille | 70 (39)27 (6)182 (90)25 (6)10 (1)16 (3)12 (4) |
| Nacionalinė komanda\*\* |
| 1994–2004 | Nyderlandai Nyderlandai | 79 (40) |
|  Treniruotos komandos |
| 2008–201020102010–20112011–2012 2012–20142015–201620162016–2017 | AZ (asistentas) Brisbane Roar (asistentas)NEC (asistentas)Jong FC TwenteNyderlandai (asistentas)Kiurasao KiurasaoAjax A1 (jaunimo)Paris Saint-Germain (sporto dir.) |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Patrikas Stefanas Kliuivertas** (*Patrick Stephan Kluivert*; g. 1976 m. liepos 1 d.) – Nyderlandų futbolininkas, rungtyniavęs puolėjo padėtyje. Labai rezultatyviai rungtyniavo tiek „Barcelona" klube, tiek Nyderlandų rinktinėje. Pasižymėjo geru pirmu kamuolio lietimu, gera klaidinančių judesių technika, o būdamas aukštas ir tvirtai sudėtas, Kliuivertas gerai kovojo ir dėl aukštų kamuolių.

Gimė surinamiečio tėvo ir motinos iš Kiurasao šeimoje. Pradėjo treniruotis „Ajax" futbolo mokykloje, atstovavo Nyderlandų jaunimo rinktines. Vos prisijungęs prie „Ajax" profesionalų komandos, tapo rezultatyviausiu Nyderlandų lygos žaidėju. Patrikas Kliuivertas buvo taip vadinamos „Ajax auksinės kartos" žaidėjas, šiame klube karjerą pradėjęs kartu su Edgaru Davidsu, Klarensu Zedorfu ir Edvinu van der Saru. UEFA 1995 m. UEFA Čempionų lygos finale nuo atsarginių suolelio pakilęs aštuoniolikmetis Kliuivertas pelnė pergalingą rungtynių įvartį. 1997 m. žaidėjas išvyko į „AC Milan", bet praleido ten tik sezoną, o 1998 m. įsitvirtino „Barselonoje". Jis tapo rezultatyviausiu komandos žaidėju ir padėjo vieną sezoną laimėti *La Liga* čempionatą. 2004 m. perėjo į anglų „Newcastle United", vėliau buvo kamuojamas traumų ir daug žaidybinio laiko klubuose negavo.

Su Nyderlandų rinktine Patrikas Kliuivertas dalyvavo 1998 m. pasaulio čempionate bei 3 Europos čempionatuose. Ypač sėkmingas žaidėjui buvo namuose vykęs 2000 m. Europos čempionatas (ketvirtfinalyje jis įmušė 3 įvarčius į Jugoslavijos vartus).

2008 m. Patrikas Kliuivertas pradėjo trenerio karjerą – dirbo asistentu Nyderlandų, Australijos klubuose, Nyderlandų rinktinėje, metus vadovavo vienos iš savo kilmės šalių – Kiurasao – rinktinei. Jai padėjo laimėti Karibų taurę ir pateikti į CONCACAF Aukso taurės čempionatą.

Jo sūnus Džastinas Kliuivertas – taip pat futbolininkas.

Laimėjimai
----------

### Žaidėjo karjera

#### Komandiniai

Ajax
* Eredivisie (2): 1994–95, 1995–96 m.
* Nyderlandų futbolo taurė (2): 1994, 1995 m.
* UEFA Čempionų lyga (1): 1994–95 m.
* Europos Supertaurė (1): 1995 m.
* Tarpžemyninė taurė (1): 1995 m.

Barcelona
* La Liga (1): 1998–99 m.

PSV
* Eredivisie (1): 2006–07 m.

Nyderlandai
* Pasaulio futbolo čempionatas, 4 vieta: 1998 m.

### Trenerio karjera

Jong FC Twente
* Beloften Eredivisie (1): 2011–12 m.

### Asmeniniai

* Nyderlandų metų futbolo talentas: 1995
* Euro 2000 auksinis batelis (5 įvarčiai)
* FIFA 100

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Prancūzija 1998 | 4 vieta | 4 | 2 | 0 | 0 | 1 |
| **Žemyno čempionatai** |
| Anglija 1996 | ketvirtfinalis | 4 | 1 | 1 | 0 | 0 |
| Belgija-Nyderlandai 2000 | pusfinalis | 5 | 5 | 0 | 0 | 0 |
| Portugalija 2004 | pusfinalis | 0 | 0 | 0 | 0 | 0 |

Šaltiniai
---------

1. 1 2 3 4 5  „Patrick Kluivert – Career Honours". Soccerway.
2. ↑  „Dutch Football Talent of the year". *RSSSF.com*. Suarchyvuotas originalas 2015-03-17. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  „Torres receives adidas Golden Boot". UEFA. Nuoroda tikrinta 28 April 2014.